کابل، ۹-میزان، باختر
روسیه نینگ ترکیه ده گی ایلچیسی ناتو روسیه گه قرشی اتم قورالینی قوللش امکانیتینی کوریب چیقه یاتگنینی معلوم قیلدی.
باختر آژانسی نینگ سپوتنیک دن نقل قیلیب کیلتیریشیچه، روسیه نینگ ترکیه ده گی فوقالعاده و ایلچیسی، الکسی یرخوف، اوکراین ده گی وضعیتنی حل قیلیشگه بغشلنگن انجمن ده سوزله کن نطقده ناتو دولتلری نماینده لری روسیه گه قرشی اتم قورالینی قوللش امکانیتی حقیده صحبتلشه یاتگنینی ایتدی.
او قوشیمچه قیلدی، ناتوگه عضو دولتلرنینگ ایریم یوقاری مرتبه لی نمایندهلری روسیه گه قرشی عامه وی قیرغین قورالینی قوللش امکانیتی و جایزلیگی حقیده صحبت باشله گن.
اونگه کوره، اوزاق زمان دیر اشبو ائتلاف روسیه نینگ چیگره لریگه یقین لشیب بارماقده، بو ایسه مسکونی خواطرگه سالگن.
شوندی بیرحالده یرخوف ناتو نی ساوق اوروش نینگ یادگاری دیب ایتدی.
یرخوف نینگ سوزلریگه کوره، ناتو نینگ موجودلیگیگه هاجت یوق. روسیه نینگ یوقاری مرتبه لی دیپلوماتی نینگ قوشیمچه قیلیشیچه، ناتو امریکا تشقی سیاستی ده قورال صفتیده استفاده بوله دی.
روسیه ایلچیسی نینگ تاکید لشیچه، ائتلاف اعضالری اورته سیده روسیه گه قرشی اتم قورالیدن فایده لنیش احتمالی بوییچه ملاقات حربی ریجه لرنی حلاکتلی عاقبتلرگه آلیب کیلیشی ممکن بولگن.
prs_Arab azb_Arab azb_Arab pes_Arab azb_Arab azb_Arab azb_Arab prs_Arab